CELEX: C2006/010/23
Language: et
Date: 2006-01-14 00:00:00
Title: Kohtuasi C-389/05: Euroopa Ühenduste Komisjoni  27. oktoobri 2005.  aasta hagi Prantsusmaa Vabariigi vastu

14.1.2006   
            
            
               ET
            
            
               Euroopa Liidu Teataja
            
            
               C 10/12
            
         Euroopa Ühenduste Komisjoni 27. oktoobri 2005. aasta hagi Prantsusmaa Vabariigi vastu
   (Kohtuasi C-389/05)
   (2006/C 10/23)
   Kohtumenetluse keel: prantsuse
   Euroopa Ühenduste Komisjon esitas 27. oktoobril 2005 Euroopa Ühenduste Kohtule hagi Prantsusmaa Vabariigi vastu. Hageja esindaja on A. Bordes, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1)
            
            
               tuvastada, et kuna Prantsuse Vabariik võimaldab veiste kuntslikku seemendamist teha üksnes Prantsusmaal tegutsemisluba omavatel kunstliku seemenduse jaamadel, siis on Prantsuse Vabariik rikkunud talle EÜ artiklitest 43 ja 49 tulenevaid kohustusi;
            
         
               2)
            
            
               mõista kohtukulud välja Prantsusmaa Vabariigilt.
            
         Väited ja peamised argumendid
   EÜ artiklid 43 ja 49 sätestavad vastavalt asutamisõiguse ja teenuste osutamise vabaduse. Artikkel 46 näeb muu hulgas ette, et asjaomaste artiklite sätte ja ende alusel võetud meetmed ei mõjuta nende õigus- ja haldusnormide kohaldatavust, mis sätestavad välisriikide kodanike teistsuguse kohtlemise avaliku korra, julgeoleku või rahvatervise huvides. Siiski on viimane säte käesoleval juhul asjakohatu, kuna komisjoni etteheide ei käsitle niisuguste välisriikide kodanike erilist kohtlemist, kes soovivad pakkuda Prantsusmaal kunstliku seemendamise teenust, vaid seda, et ühenduse kodanikel on de jure ja de facto võimatu sellel ala tegutseda, kuna Prantsusmaal on siseriiklike õigusnormidega — eelkõige kahega neist — antud monopol kunstliku seemenduse jaamadele (centre de mise en place).
   Kunstliku seemendamise teenuse osas on Prantsusmaal monopol de jure ja de facto kunstliku seemendamise jaamade käes, mis takistab teistest liikmesriikidest pärit vastava teenuse osutajatel nii nende asutamisõiguse kui teenuste osutamise vabaduse kasutamist. Prantsuse ametivõimud esitavad tervishoiust tulenevaid põhjendusi, mis nende arvates võivad õigustada selliste siseriiklike meetmete vastuvõtmist või hoidmist, mis tegelikult tühistavad need kaks asutamislepingus sätestatud vabadust, samas kui komisjon vaidlustab nende põhjenduste õiguspärasuse ja väidab, et nende piirangute olemusest tulenevalt on nad igal juhul nende tervishoiueesmärkide saavutamiseks ebaproportsionaalsed, millega neid peamiselt põhjendatakse.